Številka: 625-4/2018-40

ARHIVSKI SVET

Datum: 1.10.2019

|  |
| --- |
| Zadeva: Zapisnik 3. seje Arhivskega sveta  |
|  |

Naslov, prostor in čas seje:

* seja Arhivskega sveta
* 3. seja
* Ljubljana, sejna soba Ministrstva za kulturo, Metelkova 4
* 24.9.2019, ob 10. uri

Prisotni:

- člani Arhivskega sveta

1. doc. dr. Matevž Košir, predsednik
2. izredni prof. dr. Peter Pavel Klasinc, član
3. dr. Andrej Nared, član
4. dr. Bojan Himmelreich, član
5. mag. Nina Zupančič Pušavec, članica
* vabljeni: k 3. točki – mag. Boris Domajnko, Arhiv Republike Slovenije

**Dnevni red:**

1. Preverjanje sklepčnosti in potrditev dnevnega reda
2. Potrditev zapisnika prejšnje seje
3. Predlog Pravilnika o enotnih tehnoloških zahtevah
4. Predlog Zakona o varstvu osebnih podatkov
5. Informacija o pripravi Nacionalnega programa za kulturo 2020-2027
6. Razno

**Ad 1)**

**Preverjanje sklepčnosti in potrditev dnevnega reda**

Predsednik dr. Matevž Košir je ugotovil, da so na seji navzoči vsi člani Arhivskega sveta, ki so soglasno potrdili predlagani dnevni red. Dr. Peter Pavel Klasinc je želel razširiti dnevni red s posebno točko dnevnega reda, ker pa predlog in gradivo nista bila posredovana v skladu s poslovnikom Arhivskega sveta, je bil sprejet sklep, da se vsebina obravnava v sklopu točke 6. Razno.

**Ad 2)**

**Potrditev zapisnika prejšnje seje**

Člani Arhivskega sveta so sprejeli naslednji sklep:

Potrdi se zapisnik 2. seje št. 625-4/2018-25 z dne 30.5.2019 (priloga 1).

Pregledala se je realizacija sklepov iz prejšnjega zapisnika. Člani sveta so ugotovili, da je potrebno izdelati čistopis poslovnika Arhivskega sveta. Dr. Peter Pavel Klasinc se še ni sestal z državno sekretarko. Obravnava problematike vezane na opredelitev poklica arhivist je predana Delovni skupini za arhivsko strokovno izrazje. Mag. Nina Zupančič Pušavec pa je dopolnila, da ministrstvo že ureja navedeno problematiko v delu, ki se nanaša na regulirane poklice.

**Ad. 3)**

**Predlog Pravilnika o enotnih tehnoloških zahtevah**

K 3. točki dnevnega reda je bil vabljen predstavnik Arhiva Republike Slovenije. Mag. Boris Domajnko je članom Arhivskega sveta na kratko predstavil novosti, ki jih predlog prinaša. Vsebinskih sprememb je malo. Enotne tehnološke zahteve so bile v javni obravnavi, pripombe sedaj usklajujejo s posameznimi ministrstvi, ki so le te podala. Dr. Klasinc je izrazil svoje velike načelne pomisleke glede ETZ, vendar pa po pogovorih s strokovnjaki (dr. Novak, dr. Hajtnik) jim ne namerava nasprotovati. Razpravljavci (Nared, Košir, Himmelreich) so ugotavljali, da so ETZ del širše strategije varovanja elektronskega arhivskega gradiva, kot ga postavljata že ZVDAGA in UVDAG.

Sklep: Arhivski svet se je seznanil s predlogom pravilnika, obenem je izrazil podporo strokovni skupini, ki je pripravila ETZ, in zaupanje v to, da bo smiselno upoštevala pripombe na pravilnik o ETZ, ki so bile prejete v javni obravnava in medresorskem usklajevanju.

**Ad. 4)**

Predlog Zakona o varstvu osebnih podatkov je predstavil dr. Matevž Košir.

Predlog ZVOP je nastal na podlagi GDPR, ki je že neposredno v uporabi. Tokratna različica ZVOP (prejšnja verzija ni bila posredovana v parlamentarno razpravo) prinaša nekatere pomembne novosti, zlasti doslednejšo uskladitev predloga z določbami Splošne uredbe (na način, da je manj prepisovanja in povezovanja njenih določb) in pa celovitejši prenos Direktive o varstvu osebnih podatkov za področje policijskega in kazenskega pravosodnega delovanja (v novem II. delu predloga zakona). Bistvena vsebina glede obdelav osebnih podatkov se nahaja v I. (splošne določbe, vključno s pravnimi podlagami) in v III. delu (področne ureditve, npr. videonadzor) predloga zakona. Prav tako so pomembne zakonsko določene pristojnosti nadzornega organa (7. poglavje I. dela predloga zakona) ter določbe o pooblaščenih osebah za varstvo osebnih podatkov (5. poglavje I. dela predloga zakona).

Predlog ZVOP, kar se tiče arhivov, upošteva njihov poseben pomen in ne posega v ZVDAGA.

Arhivsko gradivo je tudi izvzeto iz postopkov uničevanja. Glavni "arhivski" člen je sedaj 102. člen, ki pa ne prinaša bistvenih vsebinskih sprememb v primerjavi s prejšnjim predlogom ZVOP.

V sam sistem arhiviranja osnutek ZVOP-2 neposredno ne posega bistveno. Dovoljena je nadaljnja obdelava osebnih podatkov (opredeli jo ZVDAGA), pravica do pozabe in izbrisa pa se ne nanaša na arhivsko gradivo (se pa nanaša na gradivo pri ustvarjalcu, ki pa na podlagi pisnega navodila arhiva lahko postane arhivsko). ZVDAGA domneva, da je treba do izdaje pisnih strokovnih navodil za odbiranje z vsem gradivom ravnati kot z arhivskim.

Smiselno je, da bodo arhivi opozarjali svoje ustvarjalce na to, da je arhivsko gradivo zaradi svojega pomena izvzeto iz običajnih postopkov, ki jih za druge evidence določa predlog ZVOP.

Po predstavitvi se je razvila živahna razprava glede splošne uredbe, ki je že v veljavi in kaj ta prinaša arhivom.

Ugotovljeno je bilo, da je dosti več težav z ZAGOPP kot z uredbo ter da predlog ZVOP, kot je predlagan, sledi GDPR ter upošteva poseben pomen arhivov in ne posega v ZVDAGA.

**Ad. 5)**

**Informacija o pripravi Nacionalnega programa za kulturo 2020-2027**

Informacijo je podala mag. Nina Zupančič Pušavec. Ministrstvo je pristopilo k pripravi Nacionalnega programa za kulturo za obdobje 2020-2027. NKP je strategija kulturne politike, ki se pripravlja za obdobje 8 let, akcijski načrt pa za obdobje 4 let.

Trenutno je še v fazi priprave osnutkov na ravni strokovnih služb ministrstva.

**Ad. 6)**

**Razno**

Dr. Klasinc je odstopil od obravnave svojega predloga, ki ga je predlagal na začetku seje. V razpravi pod točko razno je bila izpostavljena potreba po izmenjavi informacij, ki zadevajo arhive.

Zapisala:

mag. Nina Zupančič Pušavec doc. dr. Matevž Košir

vodja sektorja za muzeje, predsednik Arhivskega sveta

arhive in knjižnice

Priloge:

* Priloga 1: Zapisnik 2. seje št. 625-4/2018-25 z dne 30.5.2019